[{"text_idx": "#000000", "text": "Norra koondise treener ennustab MK-etapi meeste sprindi vo\u0303itjat"}, {"text_idx": "#000001", "text": "Juba homme antakse esimene start BMW IBU laskesuusatamise maailmakarika etapil Otepa\u0308a\u0308l, mil kavas on meeste sprindidistants. Ko\u0303ik tiimid on jo\u0303udnud nu\u0308u\u0308dseks tutvuda Tehvandi suusastaadioni ja lasketiiruga."}, {"text_idx": "#000002", "text": "Norra koondise lasketreener Siegfried Mazet\u2019le meeldib Otepa\u0308a\u0308l va\u0308ga. Mehe so\u0303nul on meeldiv, et laskesuusatamise maailmakarikasarjas saab avastada uusi vo\u0303istluspaiku. \u201cMeil on hea meel siin olla ning tutvuda uue koha ja uute inimestega,\u201d u\u0308tles Mazet."}, {"text_idx": "#000003", "text": "Mazet juhendatavate sportlaste hulka on kuulunud endine maailmakarika u\u0308ldvo\u0303itja prantslane Martin Fourcade ja praegune Norra esinumber Johannes Thingnes B\u00f8, mis teeb ta u\u0308heks enim hinnatud lasketreeneriks maailmas. Et lasketiirus ideaalselt tegutseda, on mehe so\u0303nul mitmeid saladusi. \u201cKo\u0303ige ta\u0308htsam on treenida iga pa\u0308ev, nagu sportlased ka teevad,\u201d u\u0308tles ta. \u201cKokkuvo\u0303ttes on vaja olla fokusseeritud ja teha va\u0308ga palju to\u0308o\u0308d,\u201d lisas Mazet."}, {"text_idx": "#000004", "text": "Otepa\u0308a\u0308 maailmakarika etapil on homme kavas meeste sprindidistants. Mazet so\u0303nul on raske ennustada, kes homsel vo\u0303istluspa\u0308eval vo\u0303itjaks osutub. \u201cMa arvan, et Fillon Maillet on va\u0308ga heas vormis,\u201d u\u0308tles ta ning lisas, et samas on heas vormis ka mitmed Norra ja Rootsi sportlased. \u201cVo\u0303imalused on avatud ko\u0303igile,\u201d u\u0308tles treener. Nii neljapa\u0308evaks kui reedeks on veel pileteid saada, seega on ko\u0303igil vo\u0303imalus oma silmaga veenduda, kes sprindidistantsi vo\u0303itjateks kroonitakse."}, {"text_idx": "#000005", "text": "BMW IBU laskesuusatamise maailmakarika etapp toimub Otepa\u0308a\u0308l 10.\u201313. ma\u0308rtsini 2022. Neljal vo\u0303istluspa\u0308eval on kavas sprint, u\u0308hisstardist so\u0303it, segateade ja paarissegateade. Vo\u0303istluspaigas ootab pealtvaatajaid kohalik kultuuritee, mu\u0308u\u0308gi- ja toitlustusplats ning spetsiaalne lasteala."}]